Bérrendezés: örvendõ orvosok, bosszús ápolók
Csongrád megye - Soha nem láttak még akkora összeget a hónap elején számlájukon az orvosok, mint pénteken. Megkapták az elsõ megemelt fizetésüket és a többletet hét hónapra visszamenõleg. Az ápolók között azonban feszültséget okozott a bérrendezés: a diplomások bérét jóval kevesebbel emelték, mint középfokú végzettséggel rendelkezõ kollégáikét.
Jól indult ma a napjuk az orvosoknak: megérkezett a fizetésük, amely ettõl a hónaptól jóval magasabb, mint korábban, megkapták ugyanis az ígért béremelést. Mint azt korábban megírtuk, azon közalkalmazott vagy állami tulajdonú gazdasági társaságban alkalmazott orvosoknak, akik bruttó 350 ezer forintnál kevesebbet kerestek, bruttó 65 ezer 823 forinttal lett több a fizetésük. A 350 ezer forintos határ felett 10 ezer forintos sávonként ötezer forinttal csökkenõ mértékû volt a béremelés. Tegnap különösen nagy összeg érkezett a számlákra, az emelés ugyanis január elsejétõl visszamenõleg érvényes.
– Nagyjából kéthavi fizetésemet kaptam most meg – mesélte Késmárky Klára, aki szakorvosjelöltként eddig 136 ezer forintos alapbérért dolgozott havi 240-260 órát. Igaz, ebben benne vannak az ügyeletek is – ezzel és a pótlékkal nagyjából 200 ezer forintra tudta feltornászni fizetését. Mostantól pluszmunka nélkül is többet tud hazavinni havonta. A hozzá hasonló pályakezdõk számára volt a legjelentõsebb a bérrendezés, õk kapták a legnagyobb arányú emelést.
Petõ Zoltán egyetemi docens azt emelte ki: örül, hogy sikerült elérni, hogy az eredeti elképzelésekkel ellentétben végül az oktató orvosokat sem hagyták ki a bérrendezésbõl. A tanársegédek, adjunktusok, docensek és professzorok egyetemi oktatói munkakörben, ennek megfelelõen pedig oktatói bértáblán vannak. Ezt azonban nem módosította volna az új törvény, hiszen „orvos" munkakörrõl beszélt. A lobbizás azonban eredményes volt, így õk is magasabb fizetést vihetnek haza péntek óta.
Akiket viszont hidegzuhanyként ért a tegnapi fizetés, azok az ápolók. A diplomás szakdolgozók ugyanis csupán 1-2 ezer forintos béremelést kaptak, míg OKJ-s végzettségû társaik több mint 31 ezer forinttal vihetnek többet haza. Ennek oka, hogy a törvény tételesen felsorolja, hogy kit minõsít egészségügyi dolgozónak. Mivel az ápolói végzettség nem kötött diplomához, a felsõfokú képzettségûek kimaradtak ebbõl. Hasonlóan jártak a gazdasági nõvérek és az adminisztrátorok is: bár ugyanazt a feladatot végzik, mint az orvosírnokok, utóbbiak kaptak fizetésemelést, elõbbiek nem.
– Nem erre számítottunk – fogalmazott elkeseredetten egy neve elhallgatását kérõ fõnõvér. Mint mondta, egy 25-30 éve dolgozó diplomás mostantól közel annyit keres, mint egy OKJ-s végzettségû, mindössze 15 éve a pályán lévõ kollegája. Ebbõl pedig komoly bérfeszültségek alakultak ki.
– Hét hónapra visszamenõleg kaptam most 14 ezer 600 forintot. Azt gondolom, mindenki, aki diplomás, azért tanul, hogy többet keressen. Ez most úgy tûnik, nagyon nem jött be.